open-index/open-wikipedia-markdown huggingface dataset:
Klas 6Z-stoomlokomotief

Die **Suid-Afrikaanse Klas 6Z 2-6-4** van 1901 was 'n stoomlokomotief in die Kaapkolonie.

In 1901 het die Kaapse Regeringspoorweë vier nuwe 6de Klas stoomlokomotiewe met 'n 2-6-2 Prairie-tipe wieluitleg in diens geplaas, maar hulle is gou verander na 'n 2-6-4 Adriatic-tipe wieluitleg. In 1902 is nog vier lokomotiewe in diens geplaas, ook gebou met die 2-6-4 wieluitleg. Laasgenoemde was die eerste tenderlokomotiewe in die wêreld om met hierdie wieluitleg gebou te word. 

In 1912, toe hulle na Uniewording in die Suid-Afrikaanse Spoorweë opgeneem is, is hierdie agt lokomotiewe hernommer en herklassifiseer as Klas 6Z.

## Eksterne skakels 
* 

## Verwysings
Klas 6Y-stoomlokomotief

Die **Suid-Afrikaanse Klas 6Y 2-6-2** van 1903 is 'n Suid-Afrikaanse stoomlokomotief van die pre-Unie era in die Kaapkolonie.

In 1903 het die Kaapse Regeringspoorweë twee 6de Klas stoomlokomotiewe met 'n 2-6-2 Prairie-tipe wieluitleg in diens geplaas. In 1912, toe die lokomotiewe opgeneem is in die Suid-Afrikaanse Spoorweë, is hulle hernommer en herklassifiseer na Klas 6Y.

## Eksterne skakels 
* 

## Verwysings
SRGAP2

**SRGAP2** is 'n geen wat 'n belangrike rol in die sinaptiese ontwikkeling van soogdiere, en gevolglik ook van die mens speel. Hierdie geen is by neuronale migrasie en neuronale differensiasie betrokke, wat die brein se vermoë bepaal.

Die voorvaderlike SRGAP2-geen word in alle soogdiere gevind. Die mens se kopie word SRGAP2A genoem. Dit is een van 23 gene wat by die mens, maar nie in ander primate gedupliseer is nie. Hierdie duplisering is waarskynlik vir die mens se verhoogde breinkapasiteit in vergelyking met die van ander diere verantwoordelik.

SRGAP2 is in die afgelope 3,4 miljoen jaar al drie keer in die menslike genoom gedupliseer. Die eerste duplisering van 3,4 miljoen jaar gelede (mjg) word SRGAP2B genoem. 'n Tweede duplisering het 2,4 mjg voorgekom en word SRGAP2C genoem. 'n Finale duplisering van ongeveer 1 miljoen jaar gelede staan as SRGAP2D bekend.

Die 2,4 miljoen jaar oue duplisering (SRGAP2C) verteenwoordig 'n verkorte weergawe waaroor 100% van alle mense beskik. Hierdie verkorte weergawe inhibeer die funksie van die voorvaderlike SRGAP2A-kopie, wat lei tot vinniger migrasie van neurone, die vertraging van sinaptiese veroudering en 'n verhoging in die digtheid van sinapse in die serebrale korteks.

Eksperimente op muise wat met SRGAP2 ingespuit is het 'n dramatiese verandering in hulle breine teweeg gebring. Dit het die snelheid en die werking van hulle breine beduidend verhoog.

## Verwysings
Tinus Linee

**Marthinus "Tinus" Linee** (23 Augustus 1969 – 3 November 2014) was 'n Suid-Afrikaanse rugbyspeler. Lee was hoofsaaklik 'n senter. Hy het provinsiale rugby vir die Westelike Provinsie (WP) en Superrugby vir die WP en die Stormers gespeel. Hy het van 1993 tot 1994 in nege toerwedstryde vir die Springbokke uitgedraf, maar het nooit in 'n toetswedstryd gespeel nie.

Linee is op 23 Augustus 1969 in die Paarl gebore. Hy het die Nederburg-laerskool bygewoon, waar sy toekomstige vrou, Diana, ook skoolgegaan het. Die voormalige Springbok, Chester Williams en afrigter, Peter de Villiers was ook produkte van die laerskool.

In 2008 was hy deel van die WP se spanbestuur. In 2012 het hy by die *RCM Universitatea Timişoara* in Roemenië afgerig. Sy voormalige spanmaat, Chester Williams was die hoofafrigter.

Hy is op 3 November 2014 aan motorneuronsiekte oorlede. Hy laat sy vrou, Diana, haar twee seuns, asook 'n dogter uit sy eerste huwelik agter.

## Verwysings 
## Eksterne skakels 
* Profiel 1  op SArugby.com
* Profiel 2  op SArugby.com
Royal Society of South Africa

[duimnael|Sir [Henry Bartle Frere, voormalige genoot van die Royal Society of South Africa deur sir George Reid.]]

Die **Royal Society of South Africa** is in 1877 gestig as die *South African Philosophical Society* en in 1899 herdoop. Die stigting se hoofkantoor is in Kaapstad. Lidmaatskap is slegs oop vir professionele wetenskaplikes van naam. Professor Paul Skelton is lid van die stigting. Ander bekende lede: Harry Bolus, Hendrik Brand, Basil Schonland en Arthur Bleksley.

## Sien ook 
* Royal Society

## Bron 
* *Ensiklopedie van Suidelike Afrika*, Eric Rosenthal, 1967.

## Eksterne skakel 
* http://www.royalsocietysa.org.za/
NG gemeente Vergesig (Copperton)

Die **NG gemeente Vergesig** was 'n gemeente van die Nederduitse Gereformeerde Kerk op die Noord-Kaapse myndorpie Copperton.

Vroeg in 1969 is koper op die plaas Vogelstruisbult ontdek. Teen Oktober en November daardie was daar reeds soveel lidmate hier dat die NG gemeente Prieska besluit om ’n ekstra wyk hier te stig. Teen 1972 was die sieletal van die kerk op Copperton sowat 500. Die skoolgebou was toe nie meer geskik vir dienste nie. ’n Derde leraar word beoog en in Oktober 1974 is die pastorie voltooi. In 1975 begin ds. Ben Smit sy werksaamhede te Copperton. Die gemeente Vergesig is op 9 Maart 1975 gestig. In 1985 was hier net 176 doop- en 285 belydende lidmate.

Vergesig-gemeente ontbind op Sondag 22 November 1987 en skakel in by Prieska.

## Enkele leraars 
* Barend Hermanus Smit, 1975 - 1980

## Sien ook 
* NG gemeente Vergesig, Johannesburg

## Bron 
* Inligting oor Prieska se gemeente en ingelyfde gemeente op die Noord-Kaaplandse Sinode se webtuiste .
Frank Reynolds

Sir **Frank Reynolds** (1852–1930) was 'n Natalse suikerpionier en wetgewer. Hy is op 13 April 1852 in Natal gebore en opgelei in Engeland en tree as 'n jongman toe tot die suikerbedryf in Suid-Afrika. Hy was ook lid van die eerste Natalse Parlement en ook van die militêre magte. Hy was die lid vir Umzimkulu na Uniewording. Hy het eiendom besit by Pennington waar hy etlike eerste ministers onthaal het.

## Sien ook 
* Botha Huis, huis wat hy vir genl. Louis Botha laat bou het.

## Bron 
* *Ensiklopedie van Suidelike Afrika*, Eric Rosenthal, 1967.
Stewart Wilken

**Stewart Wilken**, ook bekend as **Boetie Boer** (geb. 11 November 1966), is ’n veroordeelde Suid-Afrikaanse reeksmoordenaar. Hy word beskou as ’n uiters ongewone reeksmoordenaar omdat hy twee verskillende groepe mense vermoor het: vroulike prostitute en jong seuns. Hy het ook sy eie dogter en stiefseun vermoor.

Wilken het in 1990 begin moor. Hy is in Januarie 1997 aangekeer. Hy was in Port Elizabeth aktief.

Hy is op 3 Februarie 1997 aangekla van 10 moorde en 5 aanklagte van sodomie. Hy is op 20 Februarie 1998 skuldig bevind aan sewe moorde en 2 aanklagte van sodomie. Hy is tot sewe keer lewenslange tronkstraf gevonnis. Volgens regter Chris Jansen sou hy die doodstraf gekry het as dit nog in Suid-Afrika geldig was.

Wilken het sy eie adolessente dogter, Wuane, uit sy eerste huwelik vermoor. Hy het gesê haar stiefpa het haar seksueel gemolesteer en hy wou haar siel na God toe stuur. Hy het ook die seun van sy tweede vrou, Henry Bakers, vermoor. Hy het vir die polisie gesê hy het seks met Henry se ontbindende lyk gehad. Hy het ook beweer hy het een van sy slagoffers se tepels geëet.

## Sien ook 
* Lys van Suid-Afrikaanse reeksmoordenaars

## Verwysings 
## Eksterne skakels 
* truTV.com
* 15px Hierdie artikel is merendeels vertaal uit die Engelse Wikipedia
Majuba-kragstasie

**Majuba-kragstasie** is 'n kragsentrale tussen Volksrust en Amersfoort in Mpumalanga, Suid-Afrika. Die kragsentrale is steenkool-aangedrewe en word deur Eskom bedryf. Dit is Eskom se enigste kragstasie wat nie aan 'n spesifieke myn gekoppel is nie en sy steenkool vanuit verskillende bronne ontvang.

Konstruksie aan die sentrale het in September 1983 begin. Die eerste eenheid is in April 1996 aan die netwerk gekoppel. Die laaste eenheid is teen April 2001 in werking gestel. Die Zaaihoekdam voorsien die sentrale van water.

Majuba het drie 665 MW droë-verkoelde eenhede en drie 716 MW nat-afgekoelde eenhede met 'n totale geïnstalleerde kapasiteit van 4&nbsp;110 MW en 'n turbine *Maksimum Deurlopende Waardering* van 35,3% op die droë-verkoelde turbines en 37,7% op die nat-afgekoelde eenhede.

Benewens steenkool word Majuba deur syngas aangedryf wat deur ondergrondse vergassing by 'n nabygeleë proefaanleg verkry word. Die proefaanleg lewer 3&nbsp;000 tot 5&nbsp;000 kubieke meter gas per uur. Die gas word met 'n 7-kilometer pyplyn met 'n deursnee van 600 mm na die kragstasie vervoer.

Die kragstasie was in November 2014 in die nuus nadat 'n steenkoolsilo in duie gestort het. Dit het tot die toepassing van landswye beurtkrag gelei. Na bewering is toenemende vibrasie sedert Januarie 2014 in die silo waargeneem, wat tot die verswakking van die struktuur gelei het.

## Verwysings 
## Eksterne skakels 
* Inligting oor Majuba-kragstasie op Eskom se tuisblad
Senzo Meyiwa

**Senzo Robert Meyiwa** (24 Januarie 1984 – 26 Oktober 2014) was 'n Suid-Afrikaanse sokkerspeler. Meyiwa was die kaptein en doelwagter van Bafana-Bafana en Orlando Pirates.

Meyiwa begin sy loopbaan by die *London Cosmos*-sokkerklub in Umlazi, 'n township suid-wes van Durban. Hier is hy as doelwagter vir Orlando Pirates se jeugspan gewerf, vir wie hy van 2002 tot 2005 in Johannesburg gespeel het. Daarna het hy van 2005 tot 2014 vir Orlando Pirates se senior span uitgedraf. Hy het in 2013 en 2014 vir Bafana-Bafana, Suid-Afrika se nasionale span gespeel.

Hy is op 26 Oktober 2014 tydens 'n vermeende rooftog by sy vriendin se huis in Vosloorus doodgeskiet. Hy was 27 jaar oud. Pres. Jacob Zuma het hulde aan hom gebring en aangekondig dat hy 'n provinsiale begrafnis in KwaZulu-Natal sal ontvang.

## Verwysings 
## Eksterne skakels 
* Senzo Meyiwa op national-football-teams.com
Penisbeen

[duimnael|*Os penis* van 'n [hond]]
[duimnael|Penisbeen van 'n [Wasberen|wasbeer]]

'n **Penisbeen** (*baculum*, *os penis*) is 'n been wat in die penis van sekere manlike soogdiere aangetref word. Verskeie roofdiere en knaagdiere, asook enkele primate het penisbene. Die penisbeen ontbreek egter by ander soogdiere, soos buideldiere, hiëna's, haasagtiges en die mens.

Sommige diersoorte, soos verskillende spesies galago ('n genus van nagapies), kan deur die vorm van die penisbeen van mekaar onderskei word. Die walrus het die langste penisbeen, met 'n lengte van ongeveer sestig sentimeter.

[duimnael|400px|senter|Penisbeen van 'n [walrus (56 cm lank)]]

## Sien ook 
* Pseudopenis
Chippa United

**Chippa United** is 'n Suid-Afrikaanse sokkerklub wat in Port Elizabeth in die Oos-Kaap geleë is. Hulle speel in die Premier Sokkerliga, die hoogste sokkerafdeling in Suid-Afrika. Chippa United speel hulle tuiswedstryde in die Nelson Mandelabaai-stadion, wat 'n kapasiteit van 48&nbsp;459 toeskouers het.
Copperton

**Copperton** is 'n voormalige myndorpie in die Karoogebied van die Noord-Kaap. Dis geleë in die Pixley ka Seme-distriksmunisipaliteit en die Siyathemba Plaaslike Munisipaliteit, met sy setel op Prieska.

Dit is in 1971 gestig in verband met die kopermyn op die plaas Vogelstruisbult. Dit was van 1975 tot 1987 die middelpunt van die NG gemeente Vergesig, wat van die NG gemeente Prieska afgestig het en weer daarby ingelyf is. Die dorp het in 'n stadium 3 000 inwoners gehuisves en 'n skool en verskeie ontspanningsgeriewe gehad, onder meer 'n gholfbaan. Anglovaal het die myn, wat in 1972 geopen is, in 1991 gesluit. Die meeste van die geboue is intussen gesloop en net enkele huise word nog gebruik deur Denel, wat 'n missieltoetssentrum hier bedryf.

Die dorpie se oppervlak is 70,55&nbsp;km². In 2011 was die inwonertal 57, van wie 49 wit, ses bruin en een swart was. Dis vergeleke met 'n inwonertal van 36 in 2001, van wie 27 bruin en nege wit was.

Garob Wind Farm (Pty) Ltd het in Junie 2013 omgewingsgoedkeuring gekry om 'n windplaas in die omgewing, wat besonder winderig is, op te rig.

## Sien ook 
* Alkantpan
* Lys van dorpe in Suid-Afrika

## Verwysings
J.B. Robinson

duimnael|links|Sir Joseph Robinson
duimnael|Sir Joseph Robinson
duimnael|ROBINSON GOLD MINING CO. (c. 1890)

Sir **Joseph Benjamin Robinson** (3 Augustus 1840 - 1929) was 'n mynmagnaat. Hy is op Cradock gebore as die seun van 'n 1820-Setlaar. Hy dryf handel op Dordrecht en veg in die 1865 Basoeto-oorlog. Na die ontdekking van diamante by die Vaalrivier is hy een van die eerste delwers daar. Hy word, tesame met sy vennoot, Marcus, ryk en word 'n vooraanstaande persoon in die vroeë Kimberley. In 1880 word hy verkies tot burgemeester en 1882 lid van die Wetgewende Vergadering. Hy was een van die eerste persone wat die waarde van die goudontdekkings in beide Barberton en die Witwatersrand besef het. Sy aansprake dat hy die ontdekker daarvan was kan nie bewys word nie. In 'n waaghalsige transaksie koop hy die plaas *Langlaagte* vir £ 6000 terwyl sy mededingers nog huiwer. Die transaksie verseker dat hy nog meer rykdom bekom en hy word as 'n miljoenêr beskou. Van sy eiendomme was die Robinson-myn, Robinson-Deep en Randfontein Estates-myn. Hy was 'n vriend van Paul Kruger en ondersteuner van die Boere. Hy bedryf ook vir 'n tyd lank sy eie finansiële onderneming, *Robinson South African Banking Coporation*. Teen die einde van die 19de eeu vestig hy hom in Engeland.

Sy dogter was Ida Labia. Die Robinson-meer in Randfontein dra nog sy naam asook Robinsonstraat in Belgravia (Jeppestown).

## Bron 
* *Ensiklopedie van Suidelike Afrika*, Eric Rosenthal, 1967.

## Sien ook 
* Hawthornden
* Labia (teater)
* Mayfair, 'n voorstad op sy myngrond aangelê
Klas 7A-stoomlokomotief

Die **Suid-Afrikaanse Klas 7A 4-8-0** van 1896 is 'n Suid-Afrikaanse stoomlokomotief van die pre-Unie-era in die Kaapkolonie.

SAR Class 7A 1019 (4-8-0) ex CGR 731.jpg|Ou CGR (Oostelike Stelsel) 7de Klas no 731, later SAR Klas 7A 1019, te Alicestasie, Kaap die Goeie Hoop, ongeveer 1900
43 7A 4-8-0 No 1007 at Voorbaai 1997-SEP-04.jpg|Ou CGR (Oostelike Stelsel) 7de Klas no 724, SAR Klas 7A 1007, te Voorbaai, Mosselbaai, 4 September 1997
SAR Class 7A 1007 (4-8-0) ex CGR 724.JPG|Ou CGR (Oostelike Stelsel) 7de Klas no 724, SAR Klas 7A 1007, te Voorbaai, Mosselbaai, 12 April 2006

## Verwysings
Elias Xitavhudzi

**Elias Xitavhudzi** was ’n Suid-Afrikaanse reeksmoordenaar wat 16 mans en vroue in die 1950's in Atteridgeville, Suid-Afrika, vermoor het. Hy het net wit Suid-Afrikaners aangeval en sy moordveldtog het ’n sensasie gewek in die jare onder apartheid.

Voor sy inhegtenisneming het hy die bynaam **Pangaman** gekry omdat dit die wapen is waarmee hy sy slagoffers vermoor het. Ná sy skuldigbevinding is hy die doodstraf opgelê. Hy is op 14 November 1960 gehang.

Xitavhudzi was die tweede in ’n reeks van minstens ’n halfdosyn reeksmoordenaars in die township Atteridgeville.

## Sien ook 
* Lys van Suid-Afrikaanse reeksmoordenaars

## Verwysings
Julius Charles Wernher

duimnael|Skildery van Julius Wernher

Sir **Julius Charles Wernher** (1850 - 1912) was mynmagnaat en deel van die sogenaamde *Randlords*. Hy is gebore in Darmstadt, Duitsland. Sy vader was verbonde aan die Groothertog se hof. Hy veg in die Frans-Duitse Oorlog van 1870/1. Hy aanvaar diens by Jules Porgès in Parys, net soos Alfred Beit. In 1871 stuur Porgès hom na Kimberley as 'n verteenwoordiger. Hier word hy verkies tot die mynraad en word 'n ryk en vooraanstaande man. Nadat goud aan die Witwatersrand ontdek is, brei hy sy werk soontoe uit. In 1888 word hy een van die vier oorspronklike *Lewenslange Presidente* van *De Beers Consilidated Mines*. Hy vestig hom in Londen as vennoot van Porgès toe dié aftree in 1889. Hy sit sy besigheid voort onder die naam *Wernher, Beit & Co*. Dit was die grootste mynhuis in die wêreld wat die Rand Mines-groepe en ander belange beheer het. Hy het Suid-Afrika net af en toe besoek en die res van sy lewe in Engeland gewoon. Hy was ook 'n kunsversamelaar. Ten tyde van sy afsterwe het hy 'n boedel van £11,000,000 nagelaat.

## Bron 
* *Ensiklopedie van Suidelike Afrika*, Eric Rosenthal, 1967.
Elifasi Msomi

**Elifasi Msomi**, ook bekend as die **Bylmoordenaar** en **Tokkelossiemoordenaar**, is ’n Suid-Afrikaanse reeksmoordenaar wat in 1955 skuldig bevind is aan 15 moorde. Hy het die doodstraf gekry. Sy slagoffers was almal van Umkomaas en Umzimkulu in KwaZulu-Natal.

Msomi was ’n Zoeloeman en ’n onsuksesvolle jong sangoma. Hy het professionele hulp gesoek en ’n ander sangoma geraadpleeg. Msomi het beweer ’n tokkelossie het hom in dié tyd binnegegaan. Hy het in Augustus 1953 op ’n 18 maande lange moordtog in die suide van KwaZulu-Natal gegaan onder bevel van die tokkelossie. 

## Moorde en vonnis 
Msomi het aanvanklik ’n jong vrou in die teenwoordigheid van sy minnares verkrag en vermoor en haar bloed in ’n bottel gehou. Onbeïndruk deur sy nuwe kragte, het sy die polisie verwittig en Msomi is in hegtenis geneem. Hy het kort daarna ontsnap en die tokkelossie die eer daarvoor gegee. Hy is ter dood veroordeel en op 10 Februarie 1956 gehang.

## Sien ook 
* Lys van Suid-Afrikaanse reeksmoordenaars

## Verwysings
Kusile-kragstasie

[duimnael|300px|Kusile in 2019, vanaf die [N4 (Suid-Afrika)|N4-snelweg gesien.]]
duimnael|300px|Kusile onder konstruksie in 2014

Die **Kusile-kragsentrale** (voorheen bekend as die **Bravo-kragsentrale**) is 'n kragsentrale 15 km noord van die Kendal-kragsentrale naby Witbank in Mpumalanga, Suid-Afrika. Die kragsentrale is steenkool-aangedrewe en word deur Eskom bedryf. Wanneer die stasie voltooi is, sal dit na verwagting uit ses 800 megawatt eenhede bestaan met 'n totale kapasiteit van 4&nbsp;800 megawatt.

Konstruksie het in Augustus 2008 begin. Die eerste eenheid sou in September 2012 aanlyn kom, en die laaste een in Oktober 2014. Die projek is egter vertraag en na verwagting sal die eerste eenheid eers in Julie 2016 en die laaste sou in Junie 2019 in werking gestel word. In Maart 2020 is in die parlement onthul dat die konstruksiebegroting van Kusile na verwagting tot R161,4&nbsp;miljard sou styg en die voltooiingsdatum sal teruggeskuif word na 2023.

Die eerste eenheid het op 30 Augustus 2017 en die tweede eenheid op 29 Oktober 2020 begin om krag aan die nasionale netwerk te lewer. Elke eenheid kan tot 800MW tot die netwerk toevoeg.

## Verwysings 
## Eksterne skakels
Sibusiso Duma

**Sibusiso Duma** (geb. 6 Mei 1984) is ’n Suid-Afrikaanse reeksmoordenaar wat in 2007 en 2009 aan onderskeidelik twee en vyf moorde skuldig bevind en tot agt keer lewenslange tronkstraf gevonnis is. Hy was veral bedrywing om die stad Pietermaritzburg in KwaZulu-Natal.

Duma is ’n gewelddadige psigopaat wat sy slagoffers beroof, ontvoer, gemartel, verkrag en vermoor het. Hy was ’n minibustaxidrywer en het sy voertuig gebruik om slagoffers te kry en soms as ’n moordtuig. Sy metode het van slagoffer tot slagoffer verskil; hy was dus ’n ongeorganiseerde moordenaar. 

## Moorde en vonnis 
Duma het op 9 September 2007 die eerste keer gemoor toe hy sy minibustaxi gebruik het om die veiligheidswag Mqeku Zondi om te stamp en twee keer oor hom te ry. Hy het toe sy slagoffer beroof van geld en ’n pistool.
 
Op die aand van 14 Oktober 2007 het Duma en ’n medepligtige, Simphiwe Khesi, by ’n plaaslike sjebeen gedrink. Toe hulle die sjebeen net ná seweuur verlaat, het hulle besef daar is nie meer minibustaxi's beskikbaar nie. Hulle het besluit om ’n motor te kaap om mee huis toe te gaan. Hulle het die 29-jarige bankwerknemer Patricia Kippen (39) doodgeskiet. Dit het inwoners se aandag getrek en die twee mans het sonder die motor gevlug. Kort daarna het hulle die oudmisdaadverslaggewer Elaine Anderson (59) doodgeskiet.

## Sien ook 
* Lys van Suid-Afrikaanse reeksmoordenaars

## Verwysings 
## Eksterne skakel 
*Murderpedia
Timour Hall

Die landgoed en herehuis **Timour Hall** in Plumstead (Kaapstad) word deur die internasionale polisievereniging as 'n gastehuis gebruik.

Hierdie kleinhoewe aan die Dieprivier is in 1784 aan Johan George Lochner van Mannheim (Duitsland) toegeken. Hy is die stamvader van die Lochner-familie in Suid-Afrika. In 1878 was Aletta Jacoba Smith, 'n kleindogter van William Duckitt, die eienaar en sy het die huidige naam aan die eiendom gegee. 'n Groot deel van die grond aan weerskante van die oorspronklike oprylaan in die rigting van die hoofweg en langs die huidige Timour Hall-weg het stadsuitbreiding ten prooi geval. Die huis is in die Victoriaanse styl met 'n Kaaps-Hollandse gewel. Voor is 'n groot stoep en agter verskeie buitegeboue. Weens die besondere argitektuur is hierdie eiendom van die Wes-Kaapse regering tot gedenkwaardigheid verklaar.

## Bibliografie 
* Fransen, Hans: A guide to the old buildings of the Cape – a survey of extant architecture from before c1910 in the area of Cape Town, Calvinia, Colesberg and Uitenhage. Kaapstad: Jonathan Ball, 2004.
Klas 7B-stoomlokomotief

Die **Suid-Afrikaanse Klas 7B 4-8-0** van 1900 is 'n Suid-Afrikaanse stoomlokomotief van die voor-Unie era in die Transvaal.

In 1900 het die Imperiale Militêre Spoorweë vyf-en-twintig Kaapse 7de Klas 4-8-0 Mastodon-tipe stoomlokomotiewe in diens geplaas. In dieselfde jaar, is drie Kaapse 7de Klas lokomotiewe wat deur die Pretoria-Pietersburg Spoorweg bestel is, ook in diens geplaas. Al hierdie lokomotiewe is op die Sentraal-Suid-Afrikaanse Spoorweë se rooster geplaas aan die einde van die Tweede Vryheidsoorlog in 1902. In 1906 is drie van hierdie lokomotiewe aan die Natalse Regeringspoorweë verkoop.

File:SAR Class 7B 1056 Burgersdorp 080478.jpg|SAR Klas 7BS no. 1056 staties te Burgersdorp voor sy restorasie, 8 April 1978
File:SAR Class 7B 1040 (4-8-0) ex IMR 113 CSAR 383.jpg|SAR Klas 7B no. 1040 ten gronde te Livingstone, Zambië, 28 April 1989
File:SAR Class 7B 1056 George-160799.jpg|SAR Klas 7BS no. 1056 by George, 16 Julie 1999
File:SAR Class 7B 1048 (4-8-0) ex IMR 124 CSAR 394.jpg|SAR Klas 7B no. 1048 (ou CSAR no. 394) met die groter kajuit wat gedurende sy CSAR-dae bygevoeg is, hier ongeveer 1950

## Verwysings
Johannes Mashiane

**Johannes Mashiane**, ook bekend as die **Ondier van Atteridgeville** is ’n Suid-Afrikaanse reeksmoordenaar en verkragter wat na bewering minstens 13 mense aangeval het voordat hy in 1989 selfmoord gepleeg het. Hy is deur die polisie in die Pretoriase voorstad Marabastad gejaag toe hy voor ’n bus ingespring het.

Mashiane se eerste moord was omstreeks 1977 op sy meisie. Hy is tot vyf jaar tronkstraf gevonnis en is in 1982 vrygelaat. Daarna het hy dadelik op ’n tog van moord en sodomie gegaan wat gelei het tot die dood van minstens 12 jong seuns. Hy het hulle óf verwurg óf met klippe doodgegooi. Een slagoffer het sover bekend Mashiane se aanval oorleef.

## Sien ook 
* Lys van Suid-Afrikaanse reeksmoordenaars

## Verwysings
Wolf Joel

**Wolf Joel** (1864–1898)  was 'n mynmagnaat wat in Londen gebore is. Hy was die seun van Joel Joel, broer van Solomon Joel en 'n neef van Barney Barnato. Hy arriveer in Suid-Afrika in 1889 en was 'n gewilde persoon in die vroeë Johannesburg. In 1898 het die Duitse avonturier, Kurt von Veltheim, hom in 'n komplot probeer dwing om president Paul Kruger te vermoor. Von Veltheim skiet hom in sy kantoor toe hy weier. Hy het 'n boedel van £2&nbsp;000&nbsp;000 nagelaat.

## Bronne 
* *Ensiklopedie van Suidelike Afrika*, Eric Rosenthal, 1967
* Wallis, F. (2000). Nuusdagboek: feite en fratse oor 1000 jaar, Kaapstad: Human & Rousseau
* Crafford, F.S. (1943) Jan Smuts, New York: The Country Life Press
George Albu

Sir **George Albu** (1857 – 1935) was 'n goudmynpionier en magnaat. Hy is in Berlyn, Duitsland, gebore. Hy arriveer in 1876 in Suid-Afrika. Eers werk hy vir 'n kort tyd in Kaapstad en vestig hom later in Kimberley, saam met sy broer, Leopold. Hy begin 'n onderneming as 'n gelisensieerde diamantverkoper en trek in 1891 na Johannesburg. In 1895 konsolideer hy sy belange in die *General Mining and Finance Corporation*. In 1911 het George Albu die Parktown-herehuis, Northwards, vir £12&nbsp;000 gekoop.

## Verwysings 
## Bron 
* *Ensiklopedie van Suidelike Afrika*, Eric Rosenthal, 1967
Solomon Barnato Joel

**Solomon Barnato Joel** (23 Mei 1865 - 22 Mei 1931) was 'n mynmagnaat en gebore in Londen. Hy was die seun van Joel Joel en 'n neef van Barney Barnato. Hy arriveer in Suid-Afrika as 'n jongman, vestig homself in Johannesburg en word gou 'n vooraanstaande figuur. Hy word gevange geneem tydens die *Reform*-beweging en word beboet. Na die dood van Barnato en sy eie broer, Wolf, word hy hoof van die firmas *Barnato Broers* en *Johannesburg Consolidated Investment*. Hy vestig hom ook in Engeland waar hy bekend word as 'n vooraanstaande renperdeienaar. Sy perd, Pommern,  wen die *Derby* in 1915.

## Bron 
* *Ensiklopedie van Suidelike Afrika*, Eric Rosenthal, 1967
John William Polidori

200px
**John William Polidori**

**Engelse skrywer**

----
**Gebore**  
7 September 1795 
in Londen, Engeland, Groot-Brittanje

----
**Oorlede** 
24 Augustus 1821 
in Londen, Engeland, Groot-Brittanje

----

**Literêre genres**
Vampier- en gruverhale

----

**Bekende werke**
*The Vampyre* (1819)

**John William Polidori** (* 7 September 1795, † 24 Augustus 1821) was 'n Engelse skrywer en geneeskundige en die lyfarts van Lord Byron.

Polidori staan veral bekend vir sy betrokkenheid by die literêre romantiese beweging, terwyl sommige aan hom die skepping van die vampiergenre binne die fantastiese literatuur toeskryf. Sy suksesvolste werk was die kortverhaal *The Vampyre* (1819) - die eerste moderne vampierverhaal. Alhoewel die werk aanvanklik valslik aan Lord Byron toegeskryf is ('n feit wat positiewe invloed op verkoopsyfers gehad het), het Byron hom van die verhaal gedistansieer en Polidori se outeurskap bevestig. Die verhaal het ontstaan tydens die legendariese ontmoeting van Lord Byron, Mary en Percy Bysshe Shelley in die Villa Diodati in Switserland in die somer van 1816.

## Verwysings
Thozamile Taki

**Thozamile Taki** (geb. 1971), ook bekend as die **Suikerriet-reeksmoordenaar**, Hy is op 19 Januarie 2011 gevonnis tot 13 keer lewenslange tronkstraf vir die moorde plus 208 jaar, 16 jaar vir elk van die aanklagte van gewapende roof.

## Moorde en vonnis 
Taki het sy slagoffers gelok met praatjies van werkgeleenthede by groot maatskappye.

Taki is tydens sy verhoor in die Westville-gevangenis aangehou. Op 21 Februarie 2010 het hy en nog agt gevangenes uit die tronk probeer ontsnap. Hy het van die dak van sy sel op die vierde verdieping geval en is ernstig beseer. Die ander agt het ontsnap. Sy verhoor is uitgestel tot nadat hy herstel het.

Op 2 Maart 2010 het hy in ’n rolstoel in die hof verskyn en gevra dat sy meisie, Hlengiwe Nene, wat aanvankliklik saam met hom tereggestaan het, Hy het gelag vir die trane van sy oorlewende slagoffers en die regter het hom as ’n "slinkse, wrede en gevoellose mens" beskryf. Hy is op 19 Januarie 2011 gevonnis tot 13 keer lewenslange tronkstraf vir die moorde plus 208 jaar vir gewapende roof.

## Sien ook 
* Lys van Suid-Afrikaanse reeksmoordenaars

## Verwysings
Christopher Zikode

**Christopher Mhlengwa Zikode**, ook bekend as die **Donnybrook-reeksmoordenaar**, is ’n Suid-Afrikaanse reeksmoordenaar en verkragter wat in 1995 skuldig bevind is aan agt moorde, vyf verkragtings, vyf pogings tot moord en twee onsedelike aanrandings. Hy is egter vermoedelik verantwoordelik vir minstens 18 moorde en 11 pogings tot moord.

## Moorde en vonnis 
Zikode het ’n skrikbewind gevoer op die dorp Donnybrook, KwaZulu-Natal. Hy het in die loop van twee jaar huise aangeval, asook vroue wat alleen loop. Hy sou ’n huis binnegaan en al die mans doodskiet. Hy sou dan die vroue na nabygeleë landerye of plantasies neem en hulle herhaaldelik verkrag, soms tot vyf uur lank en dikwels terwyl hulle gewond was. Verskeie ander vroue is op dieselfde wrede manier vermink en vermoor. Die slagoffers het almal binne 3&nbsp;km van sy huis af gewoon. Hy het gesê Zikode se moorde was die gevolg van ’n primitiewe drang om sy buitengewone sekslus te bevredig.

## Sien ook 
* Lys van Suid-Afrikaanse reeksmoordenaars

## Verwysings
Kaapse Regeringspoorweë

[duimnael|regs|250px|Die eerste trein arriveer in [Johannesburg, 1892]]
duimnael|regs|350px|Spoornetwerk van die Kaapse Regeringspoorweë in 1910, net vóór die totstandkoming van die Unie van Suid-Afrika

Die **Kaapse Regeringspoorweë** (Engels: *Cape Government Railways (CGR)*) was van 1874 tot 1910 die spoorwegoperateur in staatsbesit in die Kaapkolonie, totdat dit saamgesmelt het met die Natalse Regeringspoorweë en die Sentraal-Suid-Afrikaanse Spoorweë om die Suid-Afrikaanse Spoorweë (South African Railways (SAR)) in 1912 te vorm.

Na die ontdekking van goud in die Zuid-Afrikaansche Republiek in 1886, het die regerings van die Kaapkolonie en Oranje-Vrystaat ooreengekom dat die Kaapse Regeringspoorweë 'n spoorlyn deur die OVS tot in snelgroeiende Johannesburg sal bou en bedryf. Hierdie spoorlyn het Bloemfontein, die hoofstad van die OVS, in 1890 bereik, en die spoorverbinding tussen Kaapstad en Johannesburg was vanaf 1892 operasioneel.
Villa Diodati

duimnael|Villa Diodati
duimnael|'n Storm nader die Meer van Genève
duimnael|Die meer ná 'n donderbui
**Villa Diodati** is 'n herehuis op 'n landgoed in Cologny, 'n dorp aan die Meer van Genève in Switserland wat bekendheid verwerf het nadat die Engelse digter Lord Byron dit gehuur en die somer van 1816 daar met sy lyfarts en aspirantskrywer John William Polidori deurgebring het. Mary Shelley (destyds nog Mary Wollstonecraft Godwin, al het Mary haarself reeds Mrs Shelley genoem - die paar sou eers in Desember, ná die selfmoord van Percy se verlate vrou Harriet, in die huwelik tree) en Percy Bysshe Shelley, wat saam met hul vier maande oue seun William 'n kamer in die nabygeleë Geneefse ''Hôtel d'Angleterre* gehuur het, was gereelde besoekers. Hul reis na Switserland en hul ontmoetings met Lord Byron is bemiddel deur Mary se stiefsuster, Claire Clairmont, wat die twee vergesel het. Claire was Lord Byron se Londense geliefde en op dié tydstip swanger met sy kind. Byron het geen belang meer gestel in Claire nie, maar hegte vriendskapsbande aangeknoop met Percy Bysshe Shelley. 

As gevolg van slegte weersomstandighede met dramatiese donderstorms en oorstromings, met dae van duisternis en donkerheid - dit was die Jaar sonder somer - het die groep in Junie 1816 drie dae lank in Villa Diodati gekuier. Met dié byeenkoms het hulle literêre geskiedenis geskryf nadat twee van die verhale, wat hulle vir mekaar geskryf en voorgedra het, tot baanbrekende werke binne die Gotiese grugenre ontwikkel is: Mary Shelley se *Frankenstein* en John William Polidori se *The Vampyre'', die eerste moderne vampierverhaal.

Die herehuis is vernoem na 'n invloedryke Geneefse familie van Italiaanse afkoms wat - as aanhangers van die Reformasie - in die 16de eeu vanuit Lucca in Toskane na Switserland gemigreer het. In 1710 het ene Gabriel Diodati die landgoed in Cologny gekoop om hier 'n nuwe herehuis te laat bou.

## Verwysings 
## Eksterne skakels 
* *British Library - Discovering Literature: Romantics and Victorians. Mary Shelley, Frankenstein and the Villa Diodati. Besoek op 6 Maart 2017*
* *Keats-Shelley House: Romanticism - 1816*
* *The New York Times, 27 Mei 2011: Lake Geneva as Shelley and Byron Knew It*
* *Romantic Circles: 1816 Byron Summer Tour*
* ''Bargain Travel Europe: Lord Byron & Villa Diodati. Switzerland's Gothic Summer of 1816 on Lake Geneva''
NG gemeente Gochas

[duimnael|regs|170px|Eerw. (later ds.) E.J. Leonard het van 1911 as sendeling in [Suidwes-Afrika gewerk het en is in 1932 as predikant gelegitimeer, toe hy leraar van die Gibeon geword het.]]

Die **NG gemeente Gochas** is 'n gemeente van die Nederduitse Gereformeerde Kerk in Namibië met as middelpunt die dorpie Gochas aan die Auobrivier in die Kalahari.

Vroeër was die Auob en die Kalahari y1 bewoon, maar selfs malaria kon nie die mense afskrik nie. Selfs reeds teen die vyftigerjare was dit 'n goed bewoonde omgewing. Gedurende die Duitse bewind was Gochas 'n militêre stasie. Selfs daara is dit die sentrale byeenkomsplek van die Kalahari. Dit was tot voor afstigting 'n buitewyk van Gibeon-gemeente, die moedergemeente in Namibië wat later bekend sou staan as Mariental.

Eerw. Leonard (later ds.) het die veeleisende werk gehad om die hele Suidwes vanaf Grootfontein tot Warmbad te bearbei. Later het genoemde leraar die predikant van Gibeon-gemeente geword en dus ook gereeld die Gochas-wyk bearbei. Toestande was primitief en kerkdienste is dikwels in die buitelug gehou. Vanaf 1932 is die ou kameelstal op Gochas, wat ook as regeringskool gedien het, vir kerkdienste gebruik.

Die kerkdienste in hierdie wyk is ernstig gestrem deur die gebrek aan 'n kerksaal. Later is die ou koshuis se eetsaal vir kerkdienste beskikbaar gestel. Die toestand is hierdeur verbeter, maar 'n kerksaal het 'n dringende behoefte gebly. Verskeie afvaardigings wat probeer het om 'n bouperseel vir die kerksaal te kry, moes teleurgestel terugkeer.

Eindelik, in 1937, het die destydse administrateur van Suidwes 'n simpatieke oor verleen en een hektaar grond op Gochas toegestaan. Die kerksaal sou verrys op die plek wat ds. Leonard verkies het. Ná die afsterwe van ds. Leonard het ds. T. Potgieter leraar van Gibeon geword. Hy het die Gochas-wyk geesdriftig bearbei. Die ywer en deursettingsvermoë van hierdie leraar, met die hulp van die boukommissie, het die bou van die kerksaal bespoedig. Die hoeksteen is deur die plaaslike Sondagskoolkinders geskenk en is op 20 Oktober 1946 deur ds. Potgieter gelê. Dit was die eerste mylpaal op die groei en ontwikkeling van die wyk.

Intussen is geesdriftig georganiseer en fondse is versterk. Die kerksaal is op 23 Oktober 1948 ingewy. Dit was 'n grootse gebeurtenis. Die kerksaal was stampvol en die verrigtinge geseënd. Onder die lidmate was alreeds fluisterstemme van afstigting. Hierdie idee het spoedig posgevat. Op 'n gekombineerde kerkraadsvergadering het Gibeon-gemeente aan Gochas verlof toegestaan om af te stig. Die bruidskat het die skuld op die kerksaal uitgewis.

Op 25 November 1950 is die gemeente Gochas gestig. Die lidmaattal was destyds 320. Die kerkraat is uitgebrei tot twaalf lede. Alle lidmate was geesdriftig en die boufonds vir die pastorie het destyds mooi aangegroei.

## Bronne 
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-Uitgewers.
Gochas

**Gochas** is ’n klein dorpie in die Hardapstreek van Namibië sowat 64&nbsp;km suidwes van Stampriet aan die oewers van die Auobrivier op ’n hoogte van 1 150&nbsp;m bo seespieël.

duimnael|links|Atletiek in die woestyn
Die jaarlikse reënval is sowat 193&nbsp;mm.  In 1960 het die bevolking bestaan uit 205 wit mense, 108 bruin mense en 224 swart mense. Gochas is die middelpunt van ’n landbougebied bestaande uit Kalahari-duineplase waarop met beeste en skape geboer word.

Die plek word met oorloë en opstande vereenselwig en was ’n militêre pos en kameelstasie tydens die Duitse bewind. Hier het die Duitsers in Januarie 1905 ’n oorwinning behaal oor die Nama-hoofman Simon Koper. ’n Gedenkteken is opgerig ter nagedagtenis aan kapt. Friedrich von Erckert, wat gesneuwel het in die Slag van Searsub in Maart 1908. Gochas se dorpsraad is in 1958 ingestel.

Jare lank moes inwoners self reëlings vir krag en water tref.

## Sien ook 
* NG gemeente Gochas

## Bron 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).

## Eksterne skakels
Klas 31-diesellokomotief

**Klas 31** is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë gebruik is. In Junie en Julie 1958 is vyf-en-veertig Klas 1-DE General Electric tipe U12B diesel-elektriese lokomotiewe in diens geplaas. Hulle is later geherklassifiseer as Klas 31-000 en gehernommer.

Lêer:Sheltam 31-000.jpg|Sheltam no. 1201, ou SAR no. 31-005 (D704), 19 Mei 2010
Lêer:SAR Class 31-000 31-007.JPG|No. 31-007 (D706) by Bellvilledepot, 10 Januarie 2009

## Bron 
* Paxton, Leith & Bourne, David. *Locomotives of the South African Railways*. Struik. 

## Eksterne skakels 
* 

## Verwysings
Bulelani Mabhayi

**Bulelani Mabhayi** (geb. 1974), ook bekend as die **Monster van Tholeni**, is ’n Suid-Afrikaanse reeksmoordenaar en verkragter wat gevonnis is weens die moord op 20 mense.

## Moorde en vonnis 
Van Mei 2007 tot 11 Augustus 2012 het Mabhayi 10 vroue en 9 kinders vermoor op die dorp Tholeni in die Oos-Kaap. ’n Vrou van ’n ander dorp is ook vermoor. Hy het snags by huise ingebreek waar daar nie mans was nie. Hy sou dan sommige van sy slagoffers verkrag en hulle met ’n byl of panga doodkap.

Op 17 Mei 2010 is Mabhayi en ander plaaslike mans bo 16 jaar se DNS getoets en hul vingerafdrukke geneem. Mabhayi se vingerafdrukke kon glo nie geneem word nie omdat hy geen identifikasie by hom gehad het nie. Hy is gevang nadat hy op 11 Augustus 2012 ’n skoen op ’n moordtoneel gelos het.

Mabhayi is skuldig bevind op 20 aanklagte van moord, 6 van verkragting en 10 van inbraak. Hy is op op 3 September 2013 gevonnis tot 25 keer lewenslange tronkstraf.

## Sien ook 
* Lys van Suid-Afrikaanse reeksmoordenaars

## Verwysings 
## Eksterne skakel 
* Murderpedia, Bulelani Mabhayi
George Werner Albu

Sir **George Werner Albu** (1905 - 1963) was 'n goudnyweraar en die seun van sir George Albu. Hy is in Johannesburg gebore. Hy studeer in Johannesburg en Engeland.  Hy word die bestuurder die *General Mining and Finance Corporation* en volg sy vader op as voorsitter. Tydens die Tweede Wêreldoorlog veg hy in die Midde Ooste. Hy pleeg in 1963 selfmoord as gevolg van swak gesondhied.

## Bron 
* *Ensiklopedie van Suidelike Afrika*, Eric Rosenthal, 1967
Leopold Albu

**Leopold Albu** (1860 - 1937) was 'n goudmagnaat. Hy is in Berlyn, Duitsland gebore. Hy arriveer in 1875 in Suid-Afrika en sluit hom in Kimberley aan by sy broer George. In 1891 verhuis hy na Johannesburg. Later word hy 'n resident-vennoot in Londen met die stigting van die *General Mining and Finance Corporation*.

## Bron 
* *Ensiklopedie van Suidelike Afrika*, Eric Rosenthal, 1967
Kendal-kragstasie

[duimnael|300px|Kendal-kragstasie naby [Witbank]]

**Kendal-kragstasie** is 'n steenkool-aangedrewe kragsentrale in Mpumalanga, Suid-Afrika, omtrent 40km suidwes van Witbank af, en word deur Eskom bedryf. Dit is in 'n gebied waar steenkool ontgin word en ontvang onder andere kole vanaf AEMFC se steenkoolmyn by Vlakfontein naby Ogies.

Kendal is tussen 1982 en 1993 gebou. Die eerste eenheid het in 1988 aanlyn gekom. Krag word by hulle ses 686 MW eenhede opgewek, wat 'n totale kapasiteit van 4&nbsp;116 MW lewer. Die aanleg het 'n turbine *Maksimum Deurlopende Waardering* van 35,30%.

Die Kusile-kragstasie is 15&nbsp;km suid van Kendal geleë.

## Verwysings 
## Eksterne skakels 
* Inligting oor die Kendal-kragstasie op Eskom se webtuiste
Tera

**Tera**, afgekort as **T**, is 'n SI-voorvoegsel wat gebruik word in die SI-stelsel en verteenwoordig 'n ordegrootte van 1012.

*Die voorvoegsel tera- word gebruik vir byvoorbeeld frekwensie. Elektromagnetiese straling in die terahertz (THz)-gebied is 'n moeilik toeganklike gebied tussen infrarooi en mikrogolwe.
*'n Ander aanwending is in die rekenaarwetenskap. 'n teragreep (TG) is 1012 grepe.
*Indien sonkrag die mensdom van energie moet voorsien, sal die vermoë die vlak van terawatt (TW) moet bereik.
*Een ligjaar is 9 460,73 terameter (Tm) maar dit word min gebruik.

## Verwysings
Wikimedia ZA

regs|raamloos

**Wikimedia ZA** is die verteenwoordiger van die Wikimedia-stigting in Suid-Afrika.

Dit is op 26 Maart 2011 amptelik as 'n verteenwoordiger goedgekeur en op 25 Februarie 2012 op die been gebring.

Die doelstelling van Wikimedia ZA is om die gebruik van Wikipedia en alle ander Wiki-projekte in Suid-Afrika te bevorder deur so die skepping en verspreiding van inligting te bewerkstellig, vir almal, te eniger tyd, gratis.

## Kontak
Om met ons in verbinding te tree, stuur 'n e-pos na [mailto:theresa.hume@wikimedia.org.za Die Administrateur] of sluit by ons nuusbrief aan.

### Nuusbrief
Om by ons nuusbrief aan te sluit, besoek Wikimedia ZA Nuusbrief

### Bly op die Hoogte
* Facebook
* Twitter
* YouTube Kanaal

### Ons Webtuiste
Wikimedia ZA

## Lidmaatskap
Wikimedia ZA verwelkom enige persoon wat deel wil wees van die groter Wiki-gemeenskap.

Die jaarlikse ledegeld is **R30,00**.

Belangstellendes het ook die opsie om lewenslange lidmaatskap te kry teen 'n koste van **R300,00**.

Indien jy belangstel om lid te word, e-pos [mailto:theresa.hume@wikimedia.org.za Die Administrateur].

## Raad van Trustees (2014–2015)
* **President** – Douglas Scott

* Dumisani Ndubane
* Deon Steyn
* Bobby Shabangu
* Pria Chetty

## Verwysings
Kilo

**Kilo**, afgekort as *k*, is 'n SI-voorvoegsel wat gebruik word in die SI-stelsel en verteenwoordig 'n ordegrootte van 103 of te wel 'n duisend. As voorbeeld: een kilowatt word afgekort tot 1 kW.
Duisend

**Duisend** is 'n hooftelwoord wat in Afrikaans gebruik word vir 1&nbsp;000 (103). 'n Duisend rand is byvoorbeeld R 1,000.00. Die natuurlike getal volg op 999 en word deur 1&nbsp;001 voorafgegaan.

Die getal het die volgende elementêre eienskappe:
* 1&nbsp;000 = 103
* 1&nbsp;000 = 10 × 10 x 10 (=103)
* 1&nbsp;000 = 23 × 53 (ontbinding van priemfaktore)
Beitbrug-Bulawayo Spoorweg

[duimnael|280px|Die ou [Beitbrug word deesdae net vir spoorvervoer gebruik.]]

Die **Beitbrug-Bulawayo Spoorweg** is 'n privaat spoorlynmaatskappy wat 'n spoorlyn in Zimbabwe tussen Beitbrug aan die Suid-Afrikaanse grens en Zimbabwe se tweede grootste stad Bulawayo bedryf.

Die 3 voet 6 duim (1067 mm) Kaapspoor is 'n bou-bedryf-oordrag projek wat die afstand tussen Bulawayo in Zimbabwe en Suid-Afrika tot 317 kilometer (197 myl) verkort het. Voor sy inhuldiging, het die spoordiens tussen Suid-Afrika en Bulawayo 'n roete deur Botswana gebruik wat ongeveer 200 kilometer (120 myl) langer is. Die korter lyn word hoofsaaklik vir goederevervoer gebruik.

*New Limpopo Projects Investments Limited* (NLPI), 'n Mauritius-geregistreerde maatskappy, spesialiseer in privaatsektorbeleggings met behulp van die bou-bedryf-oordrag (BBO) konsep. Die Beitbrug-Bulawayo Spoorweg is een van drie spoorwegbedrywighede in Zimbabwe en Zambië wat 'n spoorroete tussen Suid-Afrika en die Demokratiese Republiek van die Kongo vorm.

Die Beitbrug-Bulawayo Spoorweg is op 15 Julie 1999 ingewy. Na 30 jaar van diens sal die projek aan die Nasionale Spoorweë van Zimbabwe oorhandig word teen geen koste. Dit het 'n groot negatiewe impak op die winsgewendheid van Botswana Spoorweë wie se Zimbabwe-verwante vragvolume met 90 000 ton per jaar afgeneem het tot 10 000 ton.

## Verwysings
Grondmagte van die Russiese Federasie

Die **Grondmagte van die Russiese Federasie** (Russies: Сухопутные войска Российской Федерации, ''Soegopoetnije vojska Rossijskoj Federatsii) is die landmagte van die Gewapende Magte van die Russiese Federasie, gevorm uit dele van die ineengestorte Sowjetweermag in 1992. 

Die huidige Russiese Leër is in Januarie 1992 gestig en volg die Sowjetleër op, ná die ontbinding van die voormalige Sowjetunie aan die einde van die Koue Oorlog in Desember 1991.

Die vorming van hierdie magte stel ekonomiese uitdagings ná die ineenstorting van die Sowjetunie, en vereis ook hervorming van mag tydens die oorgang na professionalisme.

## Verwysings
Chirundu

**Chirundu** kan verwys na 'n paar plekke:

* Chirundu, Zimbabwe, 'n nedersetting en grenspos in Zimbabwe aan die Zambezirivier-vallei.
* Chirundu, Zambië, 'n nedersetting en grenspos in Zambië aan die Zambezirivier-vallei.
* Chirundu-kloof in die Zambezirivier-vallei.
Polis (stad)

[duimnael|275px|Die [Akropolis van Athene, ’n bekende polis van Antieke Griekeland.]]
**Polis**, meervoud **poleis** (Oudgrieks: πόλις, πόλεις) beteken stad in Grieks. Dit is ook vir ’n sosiaal-politieke of sosiaal-geografiese gegewe gebruik. Die term dui ook dikwels op ’n Griekse stadstaat.

Die Griekse polis het in die Argaïese tydperk ontstaan en het bestaan tot in die Romeinse tyd.
Andokides-skilder

[duimnael|200px|Soldate saam met [Athena en Hermes, c. 530 v.C. (Louvre, Parys).]]
[duimnael|200px|[Herakles en Athena deur Andokides, c. 520 v.C. (Staatliche Antikensammlung, München).]]

Die **Andokides-skilder** was ’n potskilder in Argaïese Griekeland wat van omstreeks 530-515&nbsp;v.C. aktief was. Hy het nie sy werke onderteken nie; hy is genoem na Andokides, die pottebakker vir wie hy gewerk het. Hy was waarskynlik die uitvinder van die rooifiguurstyl in potskildering.

## ’n Nuwe styl 
Andokides het begin werk in die tyd toe die swartfiguurstyl in potskildering oorheers het. Hy was waarskynlik ’n student van Exekias, ’n meester van die kunsvorm. Die swartfiguurstyl, waarin detail met inkepings geskep is, het omstreeks die laat 6de eeu v.C. sy tegniese perke bereik. Die Andokides-skilder het ná ’n paar toetse met wit verf die proses omgeruil: hy het die agtergrond swart geverf in plaas van die figure. Die figure is in rooi verf aangebring en besonderhede kon dus duideliker daarop aangebring word met ’n fyn kwas en donkerder verf.

Die eerste bewyse van dié nuwe tegniek – wat stelselmatig versprei en die kuns later oorheers het – dateer uit 530&nbsp;v.C. Tydens ’n oorgangstyd het die Andokides-skilder potte gemaak met die swartfiguurstyl aan die een kant en die rooifiguurstyl aan die ander kant. Dit was vermoedelik toetsstukke waarmee het die nuwe tegniek aan klante gewys het. Daarna het hy net die nuwe tegniek gebruik.

Ook ander kunstenaars het dié styl gevolg, maar die meeste kenners stem saam dat die Andokides-skilder se werke ’n paar jaar ouer is as dié van die ander kunstenaars, wat beteken hy was waarskynlik die uitvinder van die tegniek.

Die Andokides-skilder se gunsteling-onderwerp was mitologiese tonele met gode en helde. Herakles was sy geliefkoosde karakter.

## Verwysings 
## Bronne 
* Beazley, John. *Attic Black-figure Vase-Painters*. Oxford: Clarendon Press, 1956.
* Boardman, J. *Athenian Black Figure Vases: A Handbook*. Londen: Thames and Hudson, 1974.
* Williams, D. (1985). *Greek Vases*. Londen: British Museum Press, 1999.
* Tansey, R. en F. Kleiner. 1996: Gardner's Art Through the Ages – 10de uitg., VSA: Harcourt Brace College, 136-137.

## Eksterne skakels 
* 15px Hierdie artikel is vertaal uit die Engelse Wikipedia
Klas 33-200-diesellokomotief

**Klas 33-200** is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë gebruik is. 

Van Oktober 1966 tot Mei 1967 het die Suid-Afrikaanse Spoorweë twintig **Klas 33-200** General Motors Electro-Motive Division tipe GL26MC diesel-elektriese lokomotiewe in hooflyndiens geplaas.

## Galery 

SAR Class 33-200 33-203.JPG|SAR no. 33-203 in die Cambridge-werkswinkel, Oos-Londen, 26 Desember 1996
SAR Class 33-200 33-215.JPG|SAR no. 33-215 Oos-Londen, 26 Desember 1996
Sheltam 33-200.jpg|Voormalige SAR klas 33-200 no. 33-219, nou Sheltam no. 2011, Kamina, Demokratiese Republiek van die Kongo, 2 September 2010

## Eksterne skakels 
* 

## Verwysings
Klas 32-200-diesellokomotief

Die **Klas 32-200** is 'n diesel-elektriese lokomotief wat deur die Suid-Afrikaanse Spoorweë gebruik is vir werk op die spoorlyne van die destydse Suidwes-Afrika. Om te verseker dat die aslading binne die beperking bly is spesiale draaistelle ontwerp met ponies - twee ekstra wiele - voor en agter. Dit is dus 'n 1Co+Co1 (Co-Co: twee drie-as draaistelle met 'n elektriese motor elk per as) ontwerp.

Hierdie is die tweede Klas 32-reeks lokomotief wat bestel is by "General Electric" in die VSA. Tien eksemplare van reeks 32-200 is in Junie en Julie 1966 afgelewer en staan by die vervaardiger as U20C1 bekend. Daar is ooglopende verskille tussen die eerste en tweede reekse, die eerste het 'n hoër neus voor die kajuit as die tweede. Laasgenoemde is ook kragtiger as die vroëre Klas 32-000, en genommer in die reeks 32-201 tot 32-210. totdat Klas 35-000 diesels in 1972 afgelewer is.

SAR Class 32-200 32-205.jpg|TransNamib se Klas 32-200 no. 205 op Windhoekstasie, 26 Junie 2010

## Eksterne skakels 
* 

## Verwysings
Otto Beit

Sir **Otto John Beit** (1865 – 1930) was 'n goudmagnaat. Hy is in Hamburg, Duitsland, gebore as die jonger broer van Alfred Beit. Hy kom in die Witwatersrand aan in 1890 as lid van die firma *Herman Eckstein & Co*. In 1896 keer hy terug na Londen maar behou kontak in die goud- en diamantbedrywe. Hy tree af na die dood van sy broer in 1906 en wy al sy aandag en geld aan die ontwikkeling van die Rhodes-Trust en Beit Trust. Hy sterf op 7 Desember 1930.

## Bron 
* *Ensiklopedie van Suidelike Afrika*, Eric Rosenthal, 1967